CELEX: C2007/170/14
Language: ro
Date: 2007-07-21 00:00:00
Title: Cauza C-102/05: Ordonanța Curții (Camera a patra) din 10 mai 2007 (cerere având ca obiect pronunțarea unei hotărâri preliminare formulată de Regeringsrätten — Suedia) — Skatteverket/A, B (Articolul 104 alineatul (3) primul paragraf din Regulamentul de procedură — Libera circulație a capitalurilor — Libertatea de stabilire — Fiscalitate — Dividende distribuite de o societate cu acționariat concentrat — Regulă salarială — Impozitarea acestor dividende cu titlu de câștiguri din capital — Calcularea unui randament forfetar — Procentaj aplicat asupra capitalului investit și asupra unei fracțiuni din salarii — Sucursală stabilită într-o țară terță — Neluarea în considerare a salariilor lucrătorilor acestei sucursale)

21.7.2007   
            
            
               RO
            
            
               Jurnalul Oficial al Uniunii Europene
            
            
               C 170/8
            
         Ordonanța Curții (Camera a patra) din 10 mai 2007 (cerere având ca obiect pronunțarea unei hotărâri preliminare formulată de Regeringsrätten — Suedia) — Skatteverket/A, B
   (Cauza C-102/05) (1)
   
   (Articolul 104 alineatul (3) primul paragraf din Regulamentul de procedură - Libera circulație a capitalurilor - Libertatea de stabilire - Fiscalitate - Dividende distribuite de o „societate cu acționariat concentrat’ - „Regulă salarială’ - Impozitarea acestor dividende cu titlu de câștiguri din capital - Calcularea unui randament forfetar - Procentaj aplicat asupra capitalului investit și asupra unei fracțiuni din salarii - Sucursală stabilită într-o țară terță - Neluarea în considerare a salariilor lucrătorilor acestei sucursale)
   (2007/C 170/14)
   Limba de procedură: suedeza
   Instanța de trimitere
   Regeringsrätten
   Părțile din acțiunea principală
   
      Reclamant: Skatteverket
   
      Pârâți: A, B
   Obiectul
   Cerere având ca obiect pronunțarea unei hotărâri preliminare — Regeringsrätten — Interpretarea articolelor 56 și 58 CE — Impozitarea dividendelor plătite de societăți pe acțiuni de dimensiuni reduse — Reducere fiscală aferentă unui randament fictiv al capitalului investit care ia în considerare salariile plătite de societate și de filialele sau de sucursalele sale, în măsura în care salariile respective sunt supuse impozitării în Suedia — Luarea în considerare a salariilor plătite de către o sucursală într-un țară terță
   Dispozitivul
   O măsură națională care — în cadrul impozitării dividendelor cu titlu de câștiguri din capital până la concurența unui randament forfetar, calculate prin aplicarea unui procentaj determinat la o bază de impunere cuprinzând, pe lângă capitalul investit de către acționar, o fracțiune din salariile plătite lucrătorilor societății care distribuie dividendele — nu permite luarea în considerare a salariilor lucrătorilor angajați într-o țară terță, în cadrul unei sucursale a acestei societăți, sau de către o filială a acesteia din urmă, afectează într-un mod preponderent exercitarea libertății de stabilire în sensul articolelor 43 CE și următoarele. Aceste din urmă prevederi nu pot fi invocate într-o situație care privește stabilirea unei societăți a unui stat membru într-o țară terță.
   
      (1)  JO C 106, 30.4.2005.